***Fedőlap***

**Az előterjesztés közgyűlés elé kerül**

**Az előterjesztés tárgyalásának napja: 2016. február 18.**

**Javaslat a Dunaújvárosi Egyetem területének „Egyetemváros” elnevezésére**

**Előadók:** a polgármester

**Előkészítő:** dr. László Borbála, igazgató

Bokor Zsuzsanna kulturális ügyintéző

**Meghívott:** Dr. habil András István rektor, Dunaújvárosi Egyetem

 Mészáros Virág kancellár, Dunaújvárosi Egyetem

**Véleményező bizottságok:**

városüzemeltetési és környezetvédelmi bizottság elnöke 2016.02.10.

**A napirendi pont rövid tartalma:** Tekintettel arra, hogy január 1-jétől a korábbi Dunaújvárosi Főiskola egyetemi rangot nyert, az intézmény vezetősége kezdeményezte a komplexum területének „Egyetemváros” elnevezését. Az utcanév munkacsoport támogatta a javaslatot.

**A napirendi pont előkészítőinek adatai:**

Osztály neve: Jogi és Szervezési Igazgatóság

 Jogi, Szervezési és Intézményigazgatási Osztály

Ügyintéző neve: Bokor Zsuzsanna

E-mail címe: bokor@pmh.dunanet.hu

Telefonszáma: 06-25/544-151

Iktatószám: 1189-8/2016

Előkészítő aláírása: Bokor Zsuzsanna sk.

Igazgató / Osztályvezető aláírása: dr. László Borbála sk.

**A törvényességi ellenőrzésre vonatkozó adatok:**

Törvényességi ellenőrzést végző személy: dr. Petánszki Lajos

Leadás dátuma: 2016.02.03.

Ellenőrzés dátuma: 2016.02.03.

Törvényességi észrevétel: van/nincs

Amennyiben van:

Az elfogadáshoz szükséges szavazati arány: egyszerű / minősített

A tárgyalás módja: Nyílt ülés

Egyéb megjegyzések:

**JAVASLAT**

 **a Dunaújvárosi Egyetem területének „Egyetemváros” elnevezésére**

**Tisztelt Közgyűlés!**

2016. január 1-jétől a korábbi Dunaújvárosi Főiskola egyetem lett. A Dunaújvárosi Egyetem rektora és kancellárja kezdeményezték a komplexum területének „Egyetemváros” elnevezését. (Lásd 1. számú melléklet)

A magyarországi hivatalos földrajzi nevek megállapításáról és nyilvántartásáról szóló 303/2007. (XI. 14.) Korm. rendelet 2.§ (3) *i)* pontja értelmében:

*„ i) településrésznév (helységrésznév):* a helység központi belterülete (átfedések nélkül, **pontosan körülhatárolt)** részeinek (községrész, városrész), továbbá a központi belterülettől elkülönülő - lakott vagy lakatlan - egyéb belterületnek, valamint külterületnek a neve;”

A Főépítészi, Építésügyi és Környezetvédelmi Osztály megadta az egyetem területének körülhatárolását: Szórád Márton út - Kenyérgyári út - Kallós Dezső út - Dózsa György út által határolt terület.

A Dunaújváros építési szabályzatáról és szabályozási tervéről szóló 19/2003 (V.16.) önkormányzati rendelet 1. Függelékében ezt a területet Közüzemi tömbnek nevezik, a történeti elnevezés szerint a Technikum egy részéről van szó.

A Magyarország helyi önkormányzatairól szóló 2011. évi CLXXXIX. törvény kiemelt feladatként kezeli a közterületek elnevezését:

***13. §*** *(1) A helyi közügyek, valamint a helyben biztosítható közfeladatok körében ellátandó helyi önkormányzati feladatok különösen:*

*3. a közterületek, valamint az önkormányzat tulajdonában álló közintézmény elnevezése;*

Az utcanév munkacsoport a 2016. január 21-ei ülésén 3 igen, egyhangú szavazattal javasolta, hogy a fenti terület az „Egyetemváros” elnevezést kapja. (Lásd 2. számú melléklet)

A közterületek elnevezéséről, a házszámozásról és Dunaújváros egyes városrészeinek elnevezéséről szóló 21/2013.(V.24.) rendelet értelmében az utcanév munkacsoport javaslata alapján, a városüzemeltetési ügyekért felelős bizottság véleményének kikérését követően a polgármester terjeszti a Közgyűlés elé a javaslatot.

Az előterjesztést a városüzemeltetési és környezetvédelmi bizottság a február 10-ei ülésén tárgyalta meg, és 6 igen, egyhangú szavazattal támogatta a határozati javaslatot.

A fentiek alapján az alábbi határozati javaslatot terjesztem elő:

**HATÁROZATI JAVASLAT**

**Dunaújváros Megyei Jogú Város Közgyűlésének**

**…/2016.(II.18.) határozata**

 **a Dunaújvárosi Egyetem területének „Egyetemváros” elnevezéséről**

Dunaújváros Megyei Jogú Város Közgyűlése a Dunaújváros belterületén található, a Szórád Márton út - Kenyérgyári út - Kallós Dezső út - Dózsa György út által határolt területet, amely a Dunaújváros építési szabályzatáról és szabályozási tervéről szóló 19/2003 (V.16.) önkormányzati rendelet 1. Függelékében a Közüzemi tömbnek elnevezést kapta, illetve történetileg a Technikumhoz tartozott, elnevezi „Egyetemváros”-nak.

 Felelős: a határozat közléséért:

 - a polgármester

 a határozat közlésében való közreműködésért:

 - a jogi és szervezési igazgató

 Határidő: 2016. február 29.

Dunaújváros, 2016. február 18.

 **Cserna Gábor**

 **polgármester**